VIRON PASTORIT AREENALLA
Olen Janno Peensalu, Pärnun helluntaiseurakunnan pastori.
Seurakuntamme vanhemmiston jäsen ja hyvä ystäväni Ergo Haar
on tänään kanssani ohjelmassa. Edellisessä ohjelmassa
puhuimme rahasta ja tänään jatkamme samasta aiheesta.
Näistä asioista on mukava puhua kanssasi.
Olemme jutelleet tästä aiheesta ennenkin toimistossani.
Raha on meille kaikille tärkeä aihe.
Edellisellä kerralla puhuimme siitä, että raha ei ole suurin
rikkauden muoto. Ensisijalla on sisäinen muuttuminen.
Viimeisenä puhuimme kymmenyksistä ja antamisesta.
Ennen kuin jatkamme tämänkertaisesta aiheesta,
kerron teille kahdesta maailman järjestelmästä.
Yksi niistä on Jumalan valtakunnan järjestelmä.
Toinen on tämän maailman järjestelmä, joka koskee rahaa ja taloutta.
Minun ei tarvitse todistaa mitään, kaikki tiedämme, että tämä on totta:
Tämän maailman talousjärjestelmä riippuu paljon ihmisten
moraaleista, ihmisarvoista jne.
Tämä järjestelmä on alkanut horjumaan.
Jeesuskin sanoi, että raha katoaa.
Luen teille raamatunpaikan. Tämä löytyy lisakin tarinasta,
kun hän sai käskyn kylvää Gerarissa.
1 Ms 26:12-13: "Eräänä vuona lisak sai siinä maassa kylvöstään
satakertaisen sadon. Herra siunasi häntä.
Hän vaurastui vaurastumistaan ja oli lopulta hyvin rikas. "
Sanotaan, että jopa filistealaiset kadehtivat häntä.
Tuohon aikaan maailmassa oli talousromahdus.
Kenenkään pellot eivät tuottaneet satoa.
Tämän miehen pellolta tuli sato, koska Jumala siunasi häntä.
Herra siunaa meitä, kun kunnioitamme ensin häntä.
On vielä muitakin talouteen liittyviä periaatteita.
Luin netti-artikkelin siitä, kuinka virolaiset eivät
osaa käyttää rahaa oikein ja taloudenhoitotaito on matala.
Aloin pohtimaan tätä asiaa ja aloin puhumaan rahasta
seurakunnassa. En puhunut tavallisista asioista.
Puhuin hyvin yksityiskohtaisesti.
Ensinnäkin, että meidän tulee kunnioittaa Herraa
koko omaisuudellamme.
Seuraavaksi pakota itsesi säästämään.
Hallitset rahaa vasta kun pystyt säästämään.
Kyse ei ole siitä, paljonko tienaat, vaan paljonko pystyt säästämään.
Mitä enemmän tienaat, sitä enemmän haluat ja kulutat.
Kouluta itseäsi talousasioissa.
Monet ihmiset haluavat saavuttaa jotain, mutta eivät hanki tietoa.
He haluavat olla terveitä, mutta eivät tiedä,
mitä sen eteen pitäisi tehdä.
Neljänneksi: pääse eroon veloistasi.
Me tiedämme hyvin, mitä tämä tarkoittaa.
Viidenneksi: ole rohkea toimimaan.
Kehitä taitojasi ja käytä niitä.
Raamatussa kerrotaan Matteuksen ja Luukkaan evankeliumissa
yhden, kahden ja viiden talentin palvelijoista.
Heidän täytyi käyttää taitojaan, että raha alkaisi kasvamaan.
Kuudenneksi: investoi suhteisiin.
Seitsemänneksi: varjele omaisuuttasi.
Olemme nähneet, kuinka pankit, ihmiset ja kansakunnat
ovat kadottaneet omaisuutensa.
Puhumme vähän rahasta.
Kerrome lyhyesti säästämisestä.
Kuinka tärkeää on säästää rahaa?
Säästäminen on vaikea aihe, kun rahaa on vähän.
Kun rahaa on enemmän, säästäminen ei ole enää vaikeaa.
Säästäminen on tärkeää ja budjetin on oltava tasapainossa.
Et saa kuluttaa enempää, kuin sisääntulosi ovat.
Mutta vielä enemmän tulisi keskittyä siihen,
miten tuottaa uutta omaisuutta.
Olet oppinut tekemään yhtä asiaa hyvin,
mutta miten liikkua eteenpäin?
Tuon teille esimerkin. Kun perheessä on yksi lapsi, rahaa kuluu
yhden lapsen tarpeitten mukaan. Kun toinen lapsi syntyy,
minun täytyy nostaa tulojani.
Säästäminen on alusta tähän.
Jos en säästä sitä varten, että voisin investoida,
en pysty nostamaan tulojani.
Kun sinulla on taloudellisesti vaikeaa, on kaksi tapaa jatkaa.
Opit kuluttamaan vähemmän tai nostat sisääntulojasi.
Kun sisääntulosi kasvavat, yleensä myös halut kasvavat
ja raha kuluu yhtä nopeasti.
On ihmisiä, joilla on suuret palkkatulot, mutta he eivät ole muista rikkaampia,
koska he kuluttavat rahansa kalliisiin tavaroihin.
Säästäminen on raamatullinen periaate.
Joosef säästi ja selvisi nälkävuosista.
Säästäminen tarkoittaa minusta taloudellista kurinalaisuutta.
Kymmenys on myös tapa säästää. Annan Jumalalle osan tuloistani.
Välillä ihmiset käyttävät tulonsa tarpeisiinsa ja jos rahaa jää yli,
maksavat kymmenykset.
Oikeasti kymmenykset tulisi maksaa ensin.
Säästämisen pitäisi olla seuraava asia.
Jos päätämme maksaa kymmenykset, kun raha on käytetty kaikkeen muuhun,
meillä ei ole enää rahaa kymmenyksiin.
Mutta kun maksamme ensin kymmenykset,
Jumala siunaa loput 90 prosenttia. Sitten päätämme säästää
joka kuukausi vielä 10 prosenttia, laitamme sen sivuun,
investoidaksemme tulevaisuuteen.
Meidän tulee käyttää päätämme, tullaksemme toimeen
vähemmällä rahalla. Rahaa on melkein 20 prosenttia vähemmän.
Mutta jos tapahtuu onnettomuus tai tulee vaikea aika,
odottamaton meno, meillä on rahaa säästössä.
Ei pidä mennä pankkiin ottamaan velkaa.
Velat maksetaan takaisin korkeilla koroilla.
Kolmanneksi, säästäessä tunnet, että olet onnistunut jossain.
Eroat muista ihmisistä, jotka elävät veloissa.
Jumalan Sana sanoo, että emme saisi olla kenellekään velkaa
muussa kuin toistemme palvelemisessa.
Uskon, että se on koko Kristuksen ruumiille vaikeaa.
Minulle itsellenikin se on vaikeaa.
Minun tulee laskea tarkoin, vaihdanko uuteen autoon
tai hankinko huonekaluja. Taistelu ei lopu koskaan. 108.1
Tässä meitä auttaa Jeesus ja Pyhä Henki.
Näet mainoksen uudesta automallista ja
rahaakin on tarpeeksi. Sitten alat keskustelemaan
Jumalan kanssa näistä asioista ja huomaat,
ettet oikeasti tarvitse sitä. Sillä hetkellä, kun ostat
sen uuden mallin, voit olla hetkeksi onnellinen.
Maxwell sanoi, että onni tulee oikeiden asioiden tekemisestä.
Ei niin, että saan jotain ja olen onnellinen vaan
toimin oikein, niin kuin Jumala haluaa ja siksi olen onnellinen.
Säästäminen on tärkeää. Elämässä on erilaisia aikoja.
On tärkeää olla niiksi valmis.
Välillä käy niin, että meille tarjotaan jotain tosi edullisesti,
mutta emme pysty siihen tarttumaan, koska säätössä ei ole rahaa.
Säästämättä jättäminen kertoo, että meillä on vaikeaa hoitaa raha-asioita.
Rahat vaan katoavat käsistä. Emme ole oppineet kurinalaisuutta raha-asioissa.
Useimmilla ihimisillä on maksettavana osamaksuja.
Joku osti television ja maksaa siitä, joka kuu esim. 30 eur.
Olet tietoinen, että joka kuu maksat 30 eur osamaksua.
Tulet toimeen ilman sitä. Kun osamaksut loppuvat,
älä mieti, mitä kaikkea sillä 30 eur nyt voit ostaa, kun 2 v. olit sitä ilman.
Viisasta olisi se sama 30 eur kuussa panna nyt säästöön.
Olet jo oppinut elämään ilman tätä summaa.
Olen kanssasi samaa mieltä, että ihmisellä on parempi mieli,
kun hänellä on säästöjä.
Kun kulutat kaiken, minkä saat, on kuluttaminen sinulle riippuvuus.
Kuinka voisin pyytää Jumalaa siunaamaan riippuvuuttani.
Mitä enemmän saan, kaiken kulutan.
Englanninkielisen käännöksessä Jeesus sanoi voittoa tuomaton palvelija.
Voitto onkin se, että sinulle jää jotain yli.
Kuukauden olet elänyt ja sinulle on jäänyt rahaa.
Olkoon vaikka 1 tai 10 euroa, mutta se periaate toimii.
Säästämisestä on paljon hyötyä.
Kun haluan ostaa osamaksulla pesukoneen,
minun on maksettava oma osuus. Samoin on asuntolainan suhteen.
Tein itse virheen liisingautoa hankkiessani.
Lainasin rahaa käsirahaakin varten.
Minulla oli vaikeuksia liising- maksun kanssa.
Lisäksi piti maksaa vielä käsirahavelka.
Petämme itseämme. Emme ota huomioon käsirahalainaa.
Keskitymme vain osamaksuihin.
Pahimpia ovat kulutusluotot. Niissä on korkeimmat korotkin.
Olen opettanut lapsiani, kun lähdemme ostamaan vaikka puhelinta.
Pyydän heitä kertomaan osamaksu summat kuukausierien määrällä.
Silloin nähdään, mitä se puhelin oikeasti tulee maksamaan.
Lapset ymmärtävät, että osamaksulla maksaessa puhelimen hinta on kallis.
He alkavat säästämään viikkorahoista ja tienaavat jostain lisärahaa
voidakseen ostaa puhelimen halvemmalla hinnalla.
He ensin maksavat koko summan ja sitten nauttivat siitä.
Meidän täytyy päättää. Nautimmeko ensin ja maksamme sitten kalliin
hinnan korkojen kera.
Puhutaan seuraavasta aiheesta.
Onko tärkeää opiskella taloudenhoitoa?
Jumala kehottaa olemaan mukautumatta tämän maailman mukaan ja kehottaa
muuttumaan mielen uudistuksen kautta tutkiaksemme,
mikä on Jumalan tahto.
On mahdollista opiskella taloutta maailman periaatteiden mukaisesti,
mutta myös Jumalan periaatteiden mukaan.
Jumala opettaa, että viisas kokoaa vähän kerrallaan.
Maailman mukaan on parempi, mitä enemmän sinulla on velkaa.
Muuten inflaatio syö kaiken.
Kaikkea, mitä talousasioissa opimme, tulee tutkia Jumalan Sanan valossa.
Tärkeää on kouluttaa itseänsä.
Harmi, että koulunkäynti on tehty niin vastenmieliseksi.
Minulla se oli niin. Lukion jälkeen ajattelin, että nyt riittää.
Minusta oli vastenmielistä opiskella.
Monesti on niin, että opiskeltavat asiat eivät auta arkipäivässä.
Meille ei opeteta rahankäyttöä tai taloustaitoja.
Kuinka voimme olettaa, että nuoret pärjäävät,
jos eivät ole opetusta saaneet.
Meille opetetaan, että joku antaa sinulle.
Äidit saavat äitiysrahaa. Teemme projekteja, joihin haemme avustusta.
Mutta ei opeteta, kuinka ansaita rahaa.
Ajatusmaailman uudistuminen.
Jumala haluaa, että emme muuttuisi tämän maailman kaltaiseksi.
Se täyttyy kun uuden temppelin kunnia on suurempi kuin vanhan.
Emme pyri ansaitsemaan rahaa maailman tavoin.
Opimme taloutta ja tunnemme lait,
mutta meidän pitää tietää Jumalan valtakunnan periaatteet.
Maailmassa taistellaan ja kilpaillaan killpailijoiden kanssa.
Jumalan periaate on tehdä hyvää, kylvää ja auttaa toisia.
Kun käytät lahjojasi, Jumala antaa viisautta lisää.
Kun mietin taloustaitoja, huomaan, että monet eivät ole valmiita
investoimaan omaan koulutukseensa.
Oletko nähnyt ihmisiä kirjakaupassa tutkimassa jotain kirjaa:
11 euroa! Voi kuinka kallis. Löytyisiköhän käytettynä jostain?
Sitten menevät ja ostavat samalla rahalla kaupasta syötävää.
Emme investoi itseemme ja tulevaisuuteemme.
On ihmisiä, joilla on viisautta, jota minulla vielä ei ole.
On hyvä lukea kirjoja, niin uskovien kuin myös ei-uskovien kirjoittamia,
taloudenhoidosta. Sitä olemme me molemmat tehneet.
Sinussa olen huomannut innostuksen lukemiseen.
Luet koko ajan jotain.
Vaikka et käy enää koulua, opiskelet koko ajan.
Onko se auttanut sinua päätymään sinne, jossa olet tänään?
Minua kaduttaa, etten aikanaan harjoitellut kunnolla lukemaan.
Luen hitaasti ja usein pitää samaa lausetta kerrata.
Jumala on antanut halun tutkia ja opiskella.
Olen havainnut kirjoja lukiessani, että jatkuva opiskelu
on kaikkien rikkaitten ihmisten yhteinen ominaisuus.
He eivät luule tietävänsä jo kaikkea.
Ympäristömme muuttuu jatkuvasti. Mikä tänään toimii, ei toimi huomenna.
Meidän tulee olla ajantasalla.
Meidän täytyy olla osaavia raha-asioissa,
jotta ymmärrämme, ovatko saamamme neuvot hyviä vai huonoja.
Raamattu on yksi parhaista taloudenhoitooppikirjoista.
On hyvä tavata koulutettuja ihmisiä ja oppia heiltä.
Puhumme nyt teemasta, joka koskettaa lähes kaikkia - velat ja lainat.
Todellista orjuutta, eikö? Sinulla on omakohtaista kokemusta tästä.
Se on epämiellyttävä tunne.
Haluat ostaa jotain perheellesi, lapsesi tarvitsee uusia kenkiä.
Mutta Jumalan Sana sanoo, että lainan saaja on
lainan antajan orja.
Lisäksi laina vähentää omaa tyytyväisyyttäsi.
Se masentaa ja heikentää sinua. Sinun täytyy päästä siitä eroon.
Usein velkamme ovat niin suuria, että tarvitsemme Jumalan
armoa ja ihmettä päästäksemme niistä eroon.
Tarvitaan uskoa ja yhteistä rukousta.
Velkojen palauttaminen alkaa pienistä asioista,
esimerkiksi lainattujen tavaroitten palauttamisesta.
Usein kun lainaamme ihmisille jotain, emme saa sitä koskaan takaisin.
Mutta meidän tulisi olla kurinalaisia ja ymmärtää,
että kaikki, mitä olemme lainanneet, ovat toisten omaisuutta.
Silloin osaamme käyttäytyä samoin raha-asioissa.
Tiedämme, että kristittyinä olemme saaneet tämän maailman rikkaudet
käyttöömme, mutta ne eivät kuulu meille.
Tämä muuttaa suhtautumistamme.
Kun vihdoin pääsemme eroon veloistamme,
olemme tyytyväisiä itseemme.
Peter Daniels sanoi kerran, että kun tuhlaamme rahaa,
luovumme tietoisesti vallasta.
Kaikki maailmassa ja politiikassa tapahtuu rahan ansiosta,
jopa vaalikampanjat.
Yksikään puolue ei voita vaaleja, elleivät heidän ehdokkaansa
nosta itseään esille rahan avulla. Rahalla on valta.
Palataan takaisin velkoihin. Voimme sanoa katsojillemme,
että veloista vapautumisen pitäisi olla kaikkien päämäärä.
Heti kun olet lainan orja, et pysty liikkumaan siihen suuntaan,
minne Jumala haluaa sinun liikkuvan.
Meillä on vielä muutama minuutti aikaa.
Haluan puhua siitä, kuinka tärkeää on nähdä vaivaa asian eteen.
Puhumme asiasta, toivomme, uskomme, rukoilemme.
Onko vielä jotain, mitä voimme tehdä?
Puhuimme jo säästämisestä. Se toimii, kun haluamme päästä veloistamme eroon.
Joka kuukausi erotamme kymmenysten maksamisen jälkeen vielä
10 prosenttia velkojemme katteeksi.
Kun olet antanut pois suuren osan rahastasi, huomaat olevasi puutteessa.
Mutta tällaiset tilanteet pakottavat meitä miettimään, mitä tehdä,
tuottaaksemme lisää rahaa. Kun selviämme tästä tilanteesta
ja tulemme toimeen puutteessakin, olemme kasvaneet raha-asioissa.
Kun joudut seisomaan silmätysten tilanteen kanssa,
alat keksimään kaikenlaisia ideoita, joita ennen et tullut ajatelleeksi.
On tärkeää tehdä itse jotain. Monet ihmiset tuntevat
olevansa kutsutut liikemaailmaan ja puhuvat siitä paljon.
Mutta heitä on vaikea saada tekemään ensimmäisiä askeleita.
On tärkeää tehdä jotain.
Ehdimme vielä puhua hetken siitä, kuina tärkeää on investoida suhteisiin.
Kuinka monet suhteistasi ovat vaikuttaneet talouteesi?
Kaikki suhteeni. Ensinnäkin suhde Jumalaan.
Edellisessä ohjelmassa kerroin, että aloin Jumalan takia
pitämään rahaa olennaisena.
Olin ennen budisti, enkä välittänyt, millaisia vaatteita pidin jne.
Mutta suhteet ovat elämän perusta.
Menestys ja sopimukset, joita olen tehnyt,
ovat alkaneet suhteista.
Olen viettänyt aikaa ihmisten kanssa, palvellen heitä puolin ja toisin.
Jumala usein siunaa meitä suhteilla.
Usein tahdomme, että joku voisi maksaa hinnan veloistamme,
jotta voisimme alkaa uudestaan tuhlaamaan.
Jumalaa kiinnostaa paljon enemmän se työ,
mitä Hän pääsee tekemään sisimässämme.
Elämässäni on paljon ihmisiä, joilta olen oppinut raha-asioista.
Sinä olet yksi näistä ihmisistä, Ergo.
Minulla on hyvä mieli, että voimme tehdä yhdessä niin hengellisiä asioita
kuin myös liikeasioita.
Aika lentää hyvässä seurassa.
Haluan sanoa jotain katsojillemme. Olette varmasti huomanneet,
kuinkä tärkeä asia raha meille kaikille on.
Se on tärkeä myös Jumalalle. Raha vaikuttaa elämiimme.
Mieti, missä tilanteessa olet elämässäsi.
Oletko velkaantunut ja täysin pohjassa elämässäsi?
Olemme molemmat Ergon kanssa olleet samassa tilanteessa.
Raamattu sanoo, että hän, joka huutaa avuksi Herraa, pelastuu.
Jumala voi pelastaa myös taloutemme.
Hän voi opettaa meitä selviämään.
Rohkaisen sinua liikkumaan uudelle tasolle taloudessasi.
Jumalan siunauksen avulla elämäsi voi olla täysin toisenlainen.
Jumala siunatkoon sinua!
Käännös: Päivi Pitko